VS002395
Datum: 2001-07-22T02:00:00.000+02:00
datum_sodbe_i_stopnje: 2006-06-19T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: zelo hudi primeri
odskodnina: 21,000.000 SIT
opombe: II Ips 1001/2007. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 40 do 45 let

Natakarica.

## Škodni dogodek

Padec v vodo med vožnjo z gliserjem.

## Poškodba

Travmatski šok, popolna neprehranjenost desne roke, vrezna rana obraza, zlom spodnje čeljustnice, zlom kosti obraza, udarna in razpočna rana z zmečkanino nadlahti in podlahti desne roke, odprt zlom nadlahti, podlahti in koželjnice, poškodba in pretrganje ter zamašitev s krvnim strdkom arterije desne roke, udarnina in poškodba ulnarnega radialnega in medialnega živca roke, prerez in poškodba povrhnih vej ulnarnega radialnega in medialnega živca ter prerez mišic upogibalk desne roke. Škode ni mogoče opredeliti kot katastrofalne.

## Telesne bolečine

7,300.000 SIT Zelo hude bolečine – 2 meseca, hude – 3 mesece, srednje hude – 2 meseca, stalne lahke – pol leta.

#### Hospitalizacija

4 operacije, od tega 2 zelo zahtevni, 109 dni hospitalizacije, 3x v bolnišnici od tega 8 dni v intenzivni negi in 2x na Inštitutu za rehabilitaciji.

#### Ambulantno zdravljenje

Ambulantni laboratorijski pregledi.

#### Rehabilitacija

80x fizioterapija, 14 v zdravilišču, raztegovanje čeljusti doma.

## Strah

1,800.000 SIT Izjemno hud, smrtni primarni strah ob poškodbi, hud primarni strah – 8 dni, srednje hud primarni strah – 5 dni, lahek primarni strah – 10 dni. Hud sekundarni strah za izid zdravljenja – 60 dni, srednje hud – 40 dni, lahek – 4 mesece. Ves čas se je zavedala, da bo invalid in da bo njena zunanjost močno spremenjena.

## Zmanjšanje življenjske aktivnosti

8,400.000 SIT Desna roka je izgubila funkcionalnost, je lahko le še v pomoč levi roki. Z njo ne more dvigovati breme, težjih od 3 kg, nima grobega ali pincetnega prijema, zato je začela fina dela opravljati z levico. Manje so zmožnosti pri opravljanju gospodinjskih del, pisanju, ročnih delih, za rekreativne dejavnosti, za nastopanje v javnosti in za komunikacijo z okolico. Vezana je na tujo pomoč, zato se ji je življenje močno spremenilo. Težko govori, se hrani, zavrta je gibljivost obraznih mišic, slabše lahko žveči in grize trdo hrano.

#### Opis invalidnosti

Invalid III. kategorije.

## Skaženost

3,500.000 SIT Desna roka je 3 cm krajša od leve. Sprememba obraza je vidna že na daleč in zbuja nelagodje pri ljudeh. Od levega očesnega kota levega očesa ima poševno navzdol 13 cm dolgo uvlečeno brazgotino, ki je na najširšem delu široka 1 cm. Vidna je izrazita ohromelost obraznega živca, saj ji pada ustni kot, iz njega se ji cedi slina. Odpiranje ust je omejeno. V predelu medenice ima 10 cm brazgotino, številne brazgotine po roki (36 cm in 12 cm, 24 cm, 19 cm), ki so dobro vidne iz večje oddaljenosti. Na roki ima 7 zvezdastih brazgotinic od fiksatorjev, brazgotino na spodnji čeljusti in na vratu, obraz je zaradi pareze asimetričen, desna roka je krempljaste oblike, koža na njej pa zabarvana. Le delno je moč brazgotine zakriti z oblačili.

---

ZOR člen 200, 203